
Procedura privind stabilirea criteriilor de încadrare a clădirilor și /sau terenurilor neîngrijite situate în intravilanul comunei Vulcana-Băi, în vederea aplicării prevederilor art.489 alin. (5) – (8) din Legea nr.227/2015 privind Codul Fiscal

CAPITOUL I
GENERALITĂȚI

Art. 1. - Deținătorii de orice fel al clădirilor/terenurilor care, prin nivelul de degradare a sistemului de închidere perimetrală, pun în pericol sănătatea, viața, integritatea fizică și siguranța populației și/sau afectează calitatea mediului înconjurător, a cadrului urban construit și a spațiilor publice urbane, în temeiul și cu respectarea legislației în vigoare au obligația ca, din proprie inițiativă, să ia măsuri de realizare a lucrărilor de intervenție și întreținere a imobilelor deținute.

Art. 2. - OBIECTIVUL PRINCIPAL AL PREZENTEI PROCEDURI îl constituie ASIGURAREA PUNERII IN VALOARE ȘI ÎN SIGURANȚĂ A FONDULUI CONSTRUIT prin atingerea următoarelor ținte:
a) gestionarea eficientă a patrimoniului construit;
b) punerea în siguranță a domeniului public;
c) creșterea atractivității turistice și investiționale;
d) crearea și asigurarea unui ambient arhitectural plăcut, a unui spațiu urban estetic;
e) ridicarea conștiinței civice a cetățenilor care dețin proprietăți in comuna Vulcana-Băi

Art. 3. - OBIECTUL PROCEDURII îl constituie elaborarea cadrului legal local privind condițiile de impunere a supraimpozitării pe terenurile și clădirile neîntreținute în concordanță cu prevederile Codului Fiscal și a urmăririi și respectării reglementărilor legale în vigoare privind legislația de gospodărire a localităților, a prevederilor legale în domeniul salubrizării terenurilor/clădirilor, identificarea imobilelor (terenuri/ clădiri) neîngrijite din intravilanul comunei Vulcana-Băi.

Art. 4. - INSTITUŢII ABILITATE: Comuna Vulcana-Băi prin compartimentele funcționale din aparatul de specialitate al primarului comunei: 
a) compartimentul administrare fiscală și control comercial;
b) compartimentul  amenajarea teritoriului, urbanism și nomenclatura stradală; 
c) Serviciul comunitar pentru registrul agricol, cadastru, carte funciară, agricultură și activități sanitar-veterinare 
d) compartimentul poliție locală.

Art. 5. - CADRUL LEGAL:
a) Codul civil al României, adoptat prin Legea nr. 287/2009, republicat, cu modificările și completările ulterioare; 
b) Legea nr. 227/2015 privind Codul fiscal, cu modificările și completările ulterioare;
c) Legea fondului funciar nr. 18/1991, republicată, cu modificările și completările ulterioare;
d) Legea nr. 350/2001 privind amenajarea teritoriului și urbanismul, cu modificările și completările ulterioare;  
e) Legea nr. 50/1991 privind autorizarea executării lucrărilor de construcții, republicată cu modificările și completările ulterioare;
f) Legea 10/1995 privind calitatea în construcții, republicată cu modificările și completările ulterioare;
g) Legea locuinței nr. 114/1996, republicată cu modificările și completările ulterioare;
h) Legea nr. 422/2001 privind protejarea monumentelor istorice, republicată cu modificările și completările ulterioare;    
i) Ordonanța de urgență a Guvernului  nr. 57/2019 privind Codul administrativ, republicată cu modificările și completările ulterioare;    
j) Legea nr. 153/2011 privind măsuri de creștere a calității arhitectural-ambientale a clădirilor, republicată cu modificările și completările ulterioare;    
k) Legea nr. 196/2018 privind înființarea, organizarea și funcționarea asociațiilor de proprietari și administrarea condominiilor,   cu modificările și completările ulterioare;
l) Legea poliției locale nr. 155/2010, republicată;
m) Ordonanța Guvernului nr. 21/2002 privind gospodărirea localităților urbane șii rurale, aprobată prin Legea nr. 515/2002, cu modificările și completările ulterioare;  
n) Hotărârea Guvernului nr. 1/2016 pentru aprobarea Normelor metodologice de aplicare a Legii nr. 227/2015 privind Codul fiscal  
o) Hotărârea Guvernului nr. 525/1996 pentru aprobarea Regulamentului general de urbanism, republicata, cu modificările și completările ulterioare;
p) Hotărârea Guvernului  nr.1332/2010 privind aprobarea regulamentului cadru de organizare și funcționare a poliției locale;
q) Ordinul ministerului dezvoltării regionale și locuinței  nr. 839/2009 pentru aprobarea Normelor metodologice de aplicare a Legii 50/1991 privind autorizarea executării lucrărilor de construcții, republicate, cu modificările și completările ulterioare.

Art. 6. - DEFINIȚII - Termenii utilizați în cuprinsul prezentei proceduri au următorul înțeles:
a) CLĂDIRE DEGRADATĂ - ruină, dărăpănătură; construcție dărăpănată, abandonată/ nefuncțională, inestetica care prin pierderea treptata a calităților fizice și funcționale ce influențează exploatarea acestora, datorată acțiunii agenților de mediu natural și tehnologici, ca și a propriilor neajunsuri create de existența defectelor induse în procesul de concepere, proiectare, execuție și exploatare, contribuie la reducerea duratei de exploatare și de existența a acesteia, necesitând activități de mentenanță si reabilitare;
b) CLĂDIRE NEÎNGRIJITĂ - construcție inestetică care prezintă elemente în stare avansată de degradare, insalubră, cu fațade nereparate/ necurățate/ netencuite/ nezugrăvite, geamuri sparte sau alte situații de asemenea natură, deținute atât de proprietari persoane fizice cât și juridice, inclusiv imobilele de locuințe colective;
c)  FIȘA TEHNICĂ DE IDENTIFICARE A STĂRII FIZICE A IMOBILULUI - document care evaluează vizual starea fizica a unei clădiri sau a unui teren;
d) ÎMPREJMUIRE (NEÎNTREŢINUTĂ / NEREPARATĂ) – împrejmuire realizată din materiale precare (împrejmuire aferentă organizării de șantier neînlăturată), împrejmuire cu elemente constructive lipsă sau în stadiu avansat de degradare, împrejmuire neîntreținută indiferent de materialele din care este efectuată;
e) ÎNTREȚINERE CURENTĂ – set de lucrări în vederea păstrării în bune condiții, pentru a face să dureze aspectul și stabilitatea unei construcții, fără afectarea integrității acesteia;
f) INTERVENȚIE LA CONSTRUCȚIILE EXISTENTE -  se referă la lucrări de construire, reconstruire, sprijinire provizorie a elementelor avariate, desființare parțială, consolidare, reparație, modificare, extindere, reabilitare termică, creștere a performanței energetice, renovare majoră sau complexă, după caz, schimbarea destinației, protejare, restaurare, conservare, desființarea  totală.
g) MONUMENT - construcție sau parte de construcție, împreună cu instalațiile, componentele artistice, elementele de mobilare interioară sau exterioară, care fac parte integrantă din acestea, precum și lucrări artistice comemorative, funerare, de for public, împreună cu terenul aferent delimitat topografic, care constituie mărturii cultural-istorice semnificative din punct de vedere arhitectural, arheologic, istoric, artistic, etnografic, religios, social, științific sau tehnic;
h) NOTA TEHNICA DE CONSTATARE – document întocmit Comisia mixta de identificare a imobilelor neîngrijite numită prin Dispoziția primarului, care constă in evaluarea vizuala a stării tehnice a elementelor clădirii, vizibilă dinspre domeniul public, prin care se stabilește încadrarea clădirii în una dintre cele patru categorii : foarte bună, bună, satisfăcătoare sau  nesatisfăcătoare;
i) NOTIFICARE - document asimilat înștiințării și conformării întocmit de Comisia de identificare a terenurilor si clădirilor neîngrijite, pe baza Fișei tehnice de identificare a stării fizice a imobilului, prin care se aduce la cunoștința deținătorilor de clădiri/terenuri neîngrijite,  obligațiile legale, termenele de conformare și consecințele neluării masurilor cuprinse în notificare;
j) PROCESUL-VERBAL PRIVIND ÎNCADRAREA/EXCLUDEREA ÎN/DIN CATEGORIA CLĂDIRILOR/TERENURILOR NEÎNGRIJITE- document întocmit de Comisie și aprobat de către primarul comunei Vulcana-Băi care stabilește încadrarea/excluderea clădirii/terenului în/din categoria clădirilor/terenurilor neîngrijite situate în intravilanul comunei Vulcana-Băi și majorare/încetare a impozitului pe clădirea/terenul neîngrijit;
k)  PROPRIETARI - persoane fizice și juridice de drept public sau privat care dețin în posesie clădiri sau terenuri;
l) REPARATII CAPITALE –înlocuirea sau refacerea parțială sau completă a unor elemente principale ale construcției;
m) REPARAȚII CURENTE – ansamblu de operații efectuate asupra unei construcții în vederea menținerii sau readucerii în stare normală de  funcționare , fără afectarea stabilității și integrității acesteia;
n) REABILITARE- orice fel de lucrări de intervenții necesare pentru îmbunătățirea performanțelor de siguranță și exploatare a construcțiilor existente inclusive a instalațiilor aferente, în scopul prelungirii duratei de exploatare prin aducerea acestora la nivelul cerințelor esențiale de calitate prevăzute de lege;
o) TRONSON DE CLADIRE – parte dintr-o clădire , separată prin rost , având aceleași caracteristici constructive;
p) TEREN NEÎNGRIJIT – reprezintă terenul necultivat, neîngrijit, acoperit de buruieni, teren neproductiv, care deși se afla într-o zonă construită și locuită, nu este ocupat de clădiri, și de obicei este neîngrădit, pe care nu s-au efectuat lucrări de prelucrare a solului, nu a fost cultivat sau amenajat peisagistic și pe care de regulă există abandonate deșeuri din construcții, vegetal, etc  pe care este crescută vegetație necultivată din abundență.

CAPITOLUL II 
COMPETENȚA TERITORIALĂ

Art. 7. - Prezenta procedură se aplica tuturor terenurilor și clădirilor neîngrijite din comuna Vulcana-Băi,  dar cu prioritate: 
a) clădirilor situate în zone construite protejate ale monumentelor istorice clasificate prin Lista Monumentelor Istorice aprobate de Ministerul Culturii si publicate in Monitorul Oficial al României;
b) clădiri și terenuri amplasate în zona turistică cu potențial ridicat;
c)  imobile amplasate pe principalele străzi ale comunei
d) terenurile libere de construcții aflate în  intravilan.

CAPITOLUL III  
PREVEDERI SPECIFICE

 Art. 8. - (1) Proprietarii clădirilor, persoane fizice sau juridice, sunt obligați, conform reglementarilor legale in vigoare, să asigure starea tehnică corespunzătoare a acestora, prin efectuarea lucrărilor de consolidare, restaurare, reparații curente și de întreținere.
(2) Proprietarii terenurilor, persoane fizice sau juridice, sunt obligați, conform reglementarilor legale in vigoare, să întrețină aceste terenuri, să efectueze lucrări specifice pentru îndepărtarea vegetației necultivate, să nu permite depozitarea deșeurilor, să asigure protecția solului și să nu pericliteze starea de sănătate a populației.
 
Art. 9. - Exceptate vor fi terenurile și clădirile clasificate ca monumente istorice, care conform art. 41 alin.(1) și alin.(2) Legii nr. 422/2001 privind protejarea monumentelor istorice, republicată cu modificările și completările ulterioare, sunt scutite de impozitare. În aceasta categorie nu intră clădirile monument istoric care desfășoară activități economice sau comerciale.
 
Art. 10. - Starea tehnică corespunzătoare/necorespunzătoare este stabilită de către Comisia de identificare a terenurilor și clădirilor neîngrijite, în urma întocmirii “Nota de constatare a stării fizice a imobilelor” - model aprobat potrivit art. 14.

  Art. 11. - Se stabilește următoarea clasificare a clădirilor și terenurilor care intră sub incidența acestei proceduri, in raport cu starea tehnică a clădirii , respectiv starea de întreținere a terenurilor, atestată pe baza Notei tehnice de constatare:
a) clădiri cu starea tehnică bună sau foarte bună - stare corespunzătoare;
b) clădiri cu starea tehnică  satisfăcătoare sau nesatisfăcătoare - stare necorespunzătoare;
c)  terenuri neîngrijite – stare necorespunzătoare

CAPITOLUL IV 
CRITERII LE DE ÎNCADRARE ÎN CATEGORIA CLĂDIRILOR ŞI TERENURILOR NEÎNGRIJITE SITUATE ÎN INTRAVILANUL COMUNEI VULCANA-BĂI

  Art. 12. - (1) Clădirea neîngrijită este clădirea în stare avansată de degradare, stare de paragină, cu fațade nereparate/necurățate/netencuite/nezugrăvite, geamuri sparte sau alte situații de asemenea natură și care conform fișei de evaluare privind starea fizică de fapt a imobilului clădire se încadrează în oricare din punctele: :
a) elevații – soclu cu placaje desprinse, igrasie, fisuri, elemente deteriorate;
b) pereții – prezintă fisuri, goluri nou create improprii fără risc de prăbușire- balcoane/elemente în consolă deteriorate;
c) fațade/ finisaje exterioare - tencuiala deteriorată, igrasie, placaje ceramice, zugrăveli/ vopsitorii deteriorate, finisajul la pereții exteriori lipsește parțial sau integral;
d) elemente decorative ale fațadelor – incomplete, neconforme cu caracterul zonei, deteriorate
e) tâmplărie exterioară lipsește integral, finisaje deteriorate, cromatica neadecvata, geamuri sparte;
f) învelitoare - învelitoarea lipsește si/sau este degradata total/parțial;
g) jgheaburi/ burlane si elemente de tinichigerie – elemente deteriorate total/parțial , sau lipsă;
h) cornișa/ streașina / atic – elementele de închidere lipsesc sau sunt desprinse, degradate
i) Deficiențe structurale vizibile din exterior:
j) șarpanta – lipsește parțial sau integral,  elemente de lemn rupte, deformată, coșuri de fum deteriorate;
k)  pereți – fisurați, demolați parțial, care prezinta risc major pentru trecători.
(2) Terenul încadrat în categoria terenurilor neîngrijite este terenul în paragină, acoperit de buruieni, părăsit/abandonat, insalubru, cu împrejmuiri neîntreținute/nereparate sau alte situații de asemenea natura și conform fișei de evaluare privind starea fizică de fapt a imobilului- teren se încadrează în oricare din punctele :
a) vegetația spontană există; 
b) deșeurile pe teren;
c) împrejmuirea lipsește parțial sau prezinta vopsitorie exfoliată, culoare neadecvată, degradată care necesită revopsire, elemente lipsă sau degradate, deformări, inclinarea structurii vizibile necesită 

Art. 13. - Încadrarea în criteriile de evaluate a stării tehnice a terenurilor / construcțiilor ca fiind neîngrijite se face de către Comisia de identificare a terenurilor și clădirilor neîngrijite, care va completa și actele de constatare.

CAPITOLUL V
COMISIA  DE IDENTIFICARE A TERENURILOR SI CLADIRILOR NEINGRIJITE (CMITCN)

Art. 14. - (1) Comisia  de identificare a terenurilor și clădirilor neîngrijite pentru aplicarea prevederilor art.489 alin. (5)-(8) din Legea 227/2015 privind Codul Fiscal și  a TABLOULUI cuprinzând cotele, valorile  impozabile, nivelurile impozitelor și taxelor locale, taxele speciale și amenzile care se stabilesc, se actualizează sau se ajustează, după caz, de către Consiliul Local al Comunei Vulcana-Băi,  în limitele și în condițiile titlului IX din Legea nr. 227/2015 privind Codul fiscal, aprobat prin Hotărârea Consiliului Local nr.109/2024,   întocmește Fișa tehnică de identificare a stării fizice a imobilelor, potrivit anexei nr. 1  și Nota tehnică de constatare a stării imobilelor potrivit anexei nr. 2  
(2) Comisia  de identificare a terenurilor și clădirilor neîngrijite (CMI-TCN) va avea 3 membrii numiți prin Dispoziția primarului comunei Vulcana-Băi și va fi formată din reprezentanții compartimentelor de resort din aparatul de specialitate al primarului comunei Vulcana-Băi, astfel:
a) reprezentantul compartimentului administrare fiscală și control comercial – care va asigura si secretariatul comisiei;
b) reprezentant poliției locale;
c) reprezentantul compartimentului amenajarea teritoriului, urbanism și nomenclatura stradală;
(3) Comisia își va desfășura activitatea în urma sesizărilor transmise de cetățeni, de instituții abilitate sau la autosesizare.

 Art. 15. - (1) Identificarea clădirilor/terenurilor neîngrijite cu stare necorespunzătoare se va face în urma verificărilor și constatărilor pe teren prin completarea Fișei tehnice de identificare a stării fizice a imobilelor  potrivit anexei nr. 1.
(2) Comisia  completează Nota de constatare a stării clădirilor/terenurilor potrivit anexei nr. 2  prin care se va stabili încadrarea imobilului teren/clădiri in una dintre cele patru categorii : foarte buna, buna, satisfăcătoare sau nesatisfăcătoare.
(3) Nota tehnică de constatare va fi însoțita în mod obligatoriu de schițe/planșe foto care să ateste starea clădirii/terenului la data inspecției.
(4) Notifică potrivit anexei nr. 3,  proprietarii ale căror imobile au starea tehnică necorespunzătoare și li se aduce la cunoștința încadrarea în categoria clădirilor/terenurilor neîngrijite, obligațiile legale, termenele de conformare și consecințele neluării măsurilor cuprinse în notificare.
(5) Întocmește procesele-verbale privind încadrarea/excluderea în/din categoria clădirilor/ terenurilor neîngrijite - document aprobat de către primarului comunei Vulcana-Băi care stabilește încadrarea/ excluderea clădirii/terenului în/din categoria clădirilor/terenurilor neîngrijite situate în intravilanul comunei Vulcana-Băi și majorarea/încetarea impozitului pe clădirea/terenul neîngrijit, potrivit anexei nr. 4.
(6) Întocmește  și tine la a zi  Registrului de control cu termenele si masurile dispuse.
(7) Identifică proprietari prin compartimentul administrarea fiscală și control comercial și comunică documentele atât proprietarilor cât și Politiei Locale pentru sancționare contravențională.

CAPITOLUL VI 
 VERIFICAREA, IDENTIFICAREA, NOTIFICAREA ŞI ÎNCADRAREA CLĂDIRILOR / TERENURILOR CARE INTRĂ ÎN CATEGORIA IMOBILELOR (TERENURI/ CLADIRI) NEÎNGRIJITE DE PE RAZA COMUNEI VULCANA-BĂI

Art. 16. - Verificarea și identificarea clădirilor/terenurilor neîngrijite se realizează prin deplasarea Comisiei în teren, unde va completa FISA TEHNICA DE IDENTIFICARE A STARII FIZICE A IMOBILULUI pentru clădirile/ terenurile neîngrijite situate în intravilanul comunei  Vulcana-Băi potrivit anexei nr. 1. pe baza criteriilor  de încadrare în categoria clădirilor/terenurilor neîngrijite.

Art. 17. - În situația în care nu se identifică proprietarul imobilului la data verificării în teren, cu sprijinul compartimentului administrare fiscală și control comercial, compartimentului  amenajarea teritoriului, urbanism și nomenclatura stradală si serviciul public comunitar de evidența persoanelor, se va identifica proprietarul terenului/clădirii neîngrijite. Identificarea se va face conform elementelor de identificare potrivit nomenclaturii stradale sau a oricăror alte acte doveditoare ale proprietății (acte de proprietate, intabulare, cadastru, încheiere de carte funciară).

Art. 18. - Comisia va întocmi NOTA DE CONSTATARE A STĂRII CLĂDIRILOR/TERENURILOR, potrivit anexei nr. 2,  pentru fiecare imobil identificat ca neîngrijit prin care se va stabili încadrarea imobilului teren/clădirii in categoriile : foarte buna, buna, satisfăcătoare sau nesatisfăcătoare.

Art. 19. - Nota de constatare va fi însoțită în mod obligatoriu de imagini foto care să ateste starea clădirii/terenului la data inspecției.

Art. 20. -  În cazul în care proprietarul unei clădiri neîngrijite sau al unui teren neîngrijit înstrăinează imobilul respectiv înaintea termenului la care trebuia să efectueze lucrările de întreținere/îngrijire necesare, se reia procedura pe numele noului proprietar.

Art. 21.- (1) După identificarea proprietarului și a terenului/clădirii neîngrijite, Comisia va notifica proprietarul imobilului cu privire la clădirea și terenul neîngrijit, masurile dispuse și termenele de conformare. Pe parcursul anului fiscal în care s-a constatat starea clădirii/terenului, proprietarul va trebui să efectueze lucrările de întreținere/îngrijire, termenul maxim, după caz, fiind sfârșitul anului respectiv și să mențină în continuare clădirea/terenul în stare corespunzătoare.
(2) În cazul imobilelor de locuințe colective (clădire-bloc de locuințe - condominiu), notificarea se va face către reprezentantul legal al acestora, urmând ca supraimpozitarea să se efectueze pe fiecare unitate individuală din locuința colectivă.
(3) Notificarea se înmânează sau se transmite contribuabilului, prin oricare dintre modalitățile prevăzute de Legea 207/2015 privind codul de procedura fiscala, cu modificările și completările ulterioare.

Art. 22. - Notificarea prevăzută în anexa nr. 3, va cuprinde, fără a se limita:
a) datele de identificare ale imobilului și ale proprietarului /reprezentantului legal;
b) baza legală a notificării;
c) scopul notificării - luarea măsurilor dispuse prin notificare de către proprietarul terenului/clădirii respective,
d) termenul- remedierea măsurilor până la sfârșitul anului fiscal, termen în care se vor efectua lucrările de întreținere/îngrijire și să mențină în continuare clădirea/terenul în stare de întreținere/îngrijire;
e) aducerea la cunoștință proprietarului a consecințelor neconformării în termenul stabilit prin notificare, respectiv majorarea impozitul pe clădirea/terenul neîngrijit cu cota aprobată de consiliul local.

  Art. 23. - (1) Comisia de identificare, pe baza evaluărilor clădirii/terenului neîngrijite/neîngrijit (conform fișei tehnice), a măsurilor dispuse (conform Notei de constatare), va stabili prin notificare termenele de conformare prin care sa se efectueze lucrările de întreținere/îngrijire necesare. Termenele vor fi cuprinse intre 3 și 6 luni pentru clădiri, respectiv 15 - 30 zile pentru terenuri, după caz.
(2) Termenul acordat pentru constatarea efectuării de către proprietar a lucrărilor de întreținere/îngrijire necesare, nu poate depăși data de 30 noiembrie a anului fiscal in curs.

Art. 24. - La împlinirea termenului prevăzut prin notificare - membrii Comisiei se vor deplasa în teren în vederea verificării modului de conformare la măsurile dispuse.

Art. 25. - În cazul în care, după expirarea termenului acordat, care nu poate depăși data de 30 noiembrie a anului fiscal in curs, se constată că proprietarul nu a efectuat lucrările de întreținere/îngrijire necesare, membrii Comisiei vor întocmi în termen de maximum 15 zile lucrătoare de la data expirării termenului acordat, Procesul-verbal privind încadrarea/excluderea în/din categoria clădirilor/terenurilor neîngrijite, prevăzut în anexa nr. 4 - document aprobat de către primarul comunei Vulcana-Băi,  care va stabili încadrarea/excluderea clădirii/terenului în/din categoria clădirilor/terenurilor neîngrijite situate în intravilanul comunei Vulcana-Băi si majorarea/încetarea impozitului pe clădirea/terenul neîngrijit, document ce se comunica compartimentului administrare fiscală și control comercial.

Art. 26. - (1) Încadrarea clădirilor/terenurilor în categoria imobilelor (terenuri/clădiri) neîngrijite de pe raza comunei Vulcana-Băi, se va stabili de către Comisia de identificare și evaluare a stării fizice a acestora, pe baza documentației de evaluare și va propune Consiliului Local încadrarea/neîncadrarea clădirii/ terenului în categoria clădirilor/ terenurilor neîngrijite, prin procesul-verbal privind încadrarea/neîncadrarea în categoria clădirilor/ terenurilor neîngrijite aprobat de către primarul comunei.
(2) După întocmirea/aprobarea, în termen de 5 zile, a Procesului-verbal privind încadrarea/excluderea în/din categoria clădirilor/terenurilor neîngrijite împreună cu Nota tehnică de constatare a imobilelor (clădiri/ terenuri) neîngrijite, se transmite compartimentului administrarea fiscală și control comercial din aparatul de specialitate al primarului comunei Vulcana-Băi.

Art. 27. - (1) Compartimentul administrarea fiscală și control comercial va proceda la promovarea proiectului de hotărâre către Consiliul Local privind încadrarea în categoria clădirilor/terenurilor neîngrijite și majorarea impozitului pentru imobilul (clădire/teren) neîngrijit în concordanță cu prevederile Codului Fiscal, pentru anul fiscal următor.
(2) Compartimentul administrarea fiscală și control comercial aduce la îndeplinire hotărârile Consiliului Local, va opera în evidențele fiscale majorarea impozitului pe terenul /clădirea neîngrijit/ă în cota stabilită și  va emite și  comunica actul administrativ fiscal proprietarilor.

CAPITOLUL  VII
STABILIREA IMPOZITULUI MAJORAT

Art. 28. - (1) Majorarea impozitului pe clădirile, stabilite ca fiind neîngrijite, se poate aplica în baza prevederilor Codului Fiscal și a Hotărârii Consiliului Local pentru stabilirea impozitelor și taxelor pentru anul fiscal următor.
(2) Compartimentul administrarea fiscală și control comercial va propune anual, spre adoptare Consiliului Local al comunei Vulcana-Băi, odată cu stabilirea nivelului taxelor si impozitelor și cota de majorare a impozitului pentru imobilele neîngrijite. Hotărârea trebuie adoptată cel mai  târziu în ultima ședință din anul în curs cu aplicabilitate în anul fiscal următor.

Art. 29. - Cota adițională a impozitului majorat pentru imobilele neîngrijite, se stabilește anual prin Hotărârea Consiliului Local privind impozitele și taxele locale pentru anul următor și va fi cuprinsă între 100% - 500%.

 Art. 30. - Decizia de impunere a impozitului majorat pentru clădirea/terenul neîngrijită/neîngrijit, Procesul-verbal și Nota tehnică de constatare se transmite proprietarului/proprietarilor clădirii/tronsonului de clădire / terenului prin grija compartimentului administrarea fiscală și control comercial, din aparatul de specialitate al primarului comunei Vulcana-Băi, împreuna cu specificarea obligației proprietarilor de a notifica Primăriei despre masurile de remediere luate.

CAPITOLUL VIII
REVIZUIREA IMPOZITULUI MAJORAT

 
Art.  31. - (1) Proprietarii clădirilor/terenurilor neîngrijite au obligația notificării către Primărie a oricăror măsuri de remediere luate; în caz contrar impozitul majorat se aplică automat și în anii fiscali următori la nivelul cotei de majorare stabilită de Consiliul local.
(2) Data până la care proprietarii clădirilor/ terenurilor neîngrijite pot comunica Primăriei despre masurile de remediere luate este 30 noiembrie ale anului în curs, pentru anul următor.

Art.  32. - (1) În situația în care proprietarii imobilelor comunică Primăriei comunei Vulcana-Băi,  luarea măsurilor pentru respectarea reglementărilor legale în vigoare, stabilite prin notificare, după aplicarea majorării impozitului pentru imobilul clădire/teren, după caz, se va relua procedura de lucru.
(2) Reprezentanții autorității publice locale, membrii ai Comisiei, vor verifica starea tehnică a acesteia prin întocmirea unei noi Note de constatare, și Proces-verbal pe baza căreia se va stabili păstrarea/sistarea măsurii impozitului majorat.
(3) Compartimentul administrarea fiscală și control comercial din aparatul de specialitate al primarului  comunei Vulcana-Băi, pe baza procesului-verbal privind excluderea din categoria clădirilor/ terenurilor neîngrijite, întocmit de către Comisie, va promova proiectul de hotărâre privind excluderea clădirii/terenului din categoria clădirilor/terenurilor neîngrijit și încetarea majorării impozitului clădirii/terenului, după caz, pentru anul fiscal următor.

Art. 33. -  Impozitul majorat al clădirii/terenului neîngrijit se aplică automat și în anii fiscali următori, la nivelul cotei de majorare stabilită de consiliul local si v-a înceta cu anul fiscal aferent aprobării hotărârii de consiliu privind excluderea clădirii/terenului din categoria clădirilor/terenurilor neîngrijite și încetării majorării impozitului clădirii/terenului, după caz.
Art. 34. - (1) Excepție de la prezenta procedură fac clădirile monument istoric sau de arhitectură. care intră sub incidența Legii nr. 422/2001 privind protejarea monumentelor istorice, republicată cu modificările și completările ulterioare, care vor fi sancționate contravențional conform art.55 alin.(1) lit. b) pentru încălcarea de către proprietari a obligațiilor stabilite prin art.36 alin.(1) lit. a).
(2) Clădirile cu fațadele neîngrijite se vor supune și reglementarilor stabilite de Legea nr. 153/2011 privind măsuri de creștere a calității arhitectural-ambientale a clădirilor, republicată cu modificările și completările ulterioare.   

Art. 35. - (1) Fac excepție de la majorarea impozitului pentru clădirile/terenurile neîngrijite proprietarii care dețin autorizație de construire/desființare valabilă, în vederea construirii/renovării/demolării/amenajării terenului și au anunțat la Inspectoratul de Stat în Construcții și la autoritatea publică locală începerea lucrărilor, precum și clădirile cărora le sunt opozabile prevederile Legii nr. 50/1991 privind autorizarea executării lucrărilor de construcții, republicată cu modificările și completările ulterioare și prevederile 	Ordinului ministerului dezvoltării regionale și locuinței  nr. 839/2009 pentru aprobarea Normelor metodologice de aplicare a Legii 50/1991 privind autorizarea executării lucrărilor de construcții, republicate, cu modificările și completările ulterioare.
(2) Poliția Locală a comunei Vulcana-Băi, va urmării respectarea prevederile Legii nr. 50/1991 privind autorizarea executării lucrărilor de construcții, republicată cu modificările și completările ulterioare şi prevederile Ordinului ministerului dezvoltării regionale și locuinței  nr. 839/2009 pentru aprobarea Normelor metodologice de aplicare a Legii 50/1991 privind autorizarea executării lucrărilor de construcții, republicate, cu modificările și completările ulterioare, în caz de nerespectare a prevederilor legale.

Art. 36. - Anexele nr. 1 - 4 fac parte integrantă din prezenta 




